ÜMUMDÜNYA ƏDALƏT EVİ

6 avqust 1996

Dünya bəhailərinə

Əziz bəhai dostlar,

Biz Dörd İllik Plana dostların coşğulu cavabı barədə bizə çatan xəbərlərdən çox ruhlanmışıq. Xüsusilə təşviqedici olan Milli Ruhani Məhfillərin hər yerdə təlim institutları yaratmaq və insan resurslarının inkişafını sistematik şəkildə ünvanlamaq səyləridir. Milli və regional institutların sayı sürətlə artır və əlamətlər göstərir ki, Planın birinci ilinin sonuna qədər dünyada yüzdən çox institut fəaliyyət göstərə bilər. Biz ümid bəsləyirik ki, bu öyrənmə mərkəzlərinin hər birindən Əmrə geniş xidmətlər silsiləsini həyata keçirə bilən, beləliklə də hər ölkədə dəstələrlə daxilolma prosesini oturuşdurmaq qabiliyyətini yaradan inananların daim artan kontingentləri çıxacaq.

Bəzi milli icmalarda iqtisadi şərait elədir ki, institutlar başlanğıcdan maliyyə baxımından özünü təmin edə bilər. Lakin icmaların əksəriyyəti təlim institutlarının əməliyyatları ilə bağlı xərcləri qarşılaya bilmir. Bu xərclərə kurslar üçün materiallar, tədris və ofis ləvazimatları, rabitə, avadanlığın saxlanması və bəzən tələbələrin nəqliyyatı və onların qida və qalacaq yeri daxildir.

Bir çox ölkələrin institutlarının büdcələrində ən həlledici maddə, bununla belə, təlim fəaliyyətlərini koordinasiya etmək üçün tam və yarım vaxtlı heyət üçün maliyyə dəstəyi və kurslar həm mərkəzi bir məkanda, həm də ətraf şəhər və kəndlərdə təklif etməkdir. Bu sonuncu ehtiyacı nəzərə alaraq, biz Rizvan mesajında Həzrət Bəhaullahın inananların enerjilərini Allahın Dininin təbliğinə yönəltməli olduğuna dair çağırışına və Onun bu göstərişinə diqqət çəkdik: “Kim bu uca məqama layiqdirsə, özü bu işə başlasın, bunu edə bilməyən isə ... bu Vəhyi yaymaqdan ötrü özünə bir vəkil tutsun” Biz sonra bəyan etdik ki, institut üçün xidmət edən mübəlliği vəkil etmək bu məsuliyyəti yerinə yetirməyin bir yolu olardı və göstərdik ki, dostlar bu məqsəd üçün Yerli, Milli və Beynəlxalq Fondlarla yanaşı, Qitə Bəhai Fonduna da ianə verə bilərlər.

Bu həyati inkişafa təkan vermək üçün, biz indi hər qitədəki vəziyyətə uyğun olaraq beş Qitə Fondu arasında bölünəcək 300.000 ABŞ dolları məbləğində ianə vermişik. Bu töhfə tələb olunan məbləğin yalnız bir hissəsi olsa da, ümidimiz budur ki, dostlar, xüsusilə imkanlı olanlar, nümunə götürəcək və bu təcili ehtiyac sahəsinə adekvat diqqət yetirəcəklər. Maliyyə tələbləri ölkədən ölkəyə fərqləndiyindən, Qitə Müşavirləri dünya boyunca müxtəlif regionlar üçün tələb olunan vəkillik səviyyəsi haqqında ən yaxşı məlumat mənbəyi olacaqlar. Biz onlardan Köməkçi Heyət üzvlərini məlumatlandırmağı xahiş edirik ki, bu təcili qlobal təşəbbüsə ianə etmək istəyənlərə məsləhət verə bilsinlər.

Sevgi dolu bəhai salamları ilə,

[İmzalanmışdır: Ümumdünya Ədalət Evi]